बीकानेर मिष्ठान, मलिक पेट्रोल पंप के संस्थानों और डर्बी डेयरी में आयकर जांच
दोनों विभागों को 20-20 केस की जिम्मेदारी
बतायाजा रहा है कि सरकार ने आयकर विभाग के दोनों विंग असेसमेंट और इनवेस्टीगेशन को मोटी रकम जमा करने वालों के 20-20 केस प्रधानमंत्री गरीब कल्याण योजना में डिक्लेयर कराने का टारगेट मिला है। इसलिए दोनों टीम ने कार्रवाई शुरू कर दी है। इससे 15 दिन पहले इनवेस्टीगेशन टीम ने 4 संस्थानों से 1.84 करोड़ जमा कराए थे। मंगलवार को असेसमेंट की टीम 5 प्रतिष्ठानों पर सर्वे करने पहुंच गई। इस बारे में जॉइंट कमिश्नर मोनिका सिंह ने कहा कि पानीपत में बहुत से लोगों को नोटिस दिया गया है। जवाब नहीं देने वालों की निश्चित रूप ये जांच की जाएगी।
गरीब कल्याण योजना में जमा हुए थे 1.84 करोड़
23फरवरी को आयकर टीम ने जीटी रोड (एनएफएल के सामने) एल-1 शराब गोदाम, सेक्टर-25 स्थित विमानी टेक्सटाइल, मॉडल टाउन स्थित ई-पे सर्विस सेंटर और नीलमणि टेक्सटाइल पर एक साथ सर्वे किया था। हिसाब नहीं दे पाने पर तीन संस्थानों ने कुल 1.84 करोड़ रुपए प्रधानमंत्री गरीब कल्याण योजना के तहत डिक्लेयर किए थे। चौथे संस्थान मॉडल टाउन स्थित ई-पे सर्विस सेंटर के मालिक ने नोटबंदी के दौरान बैंक में बिजली बिल, मोबाइल बिल के साथ ही अन्य बिलों की राशि बैंक में जमा कराए थे। इसकी जांच चल रही है।
इन जगहों पर जांच कर रही अायकर विभाग की टीम
1.बीकानेर मिष्ठान भंडार के दो प्रतिष्ठानों : मॉडलटाउन निवासी रामसिंह के मॉडल टाउन रामलाल चौक और सुखदेव नगर सलारगंज गेट के पास स्थित बीकानेर मिष्ठान भंडार पर आयकर की दो टीमे पहुंची। टीम को देख संचालक और कर्मचारी कुछ देर के लिए हैरान रह गए। टीम ने गल्ले से पैसे निकाले और उसकी जांच की। समय के हिसाब से आय का अनुमान लगाया। इसके साथ ही मौजूद सभी कागज कब्जे में ले लिए और बैंक में जमा कराए गए कैश से संबंधित आय के स्रोत दिखाने को कहा। बताया जा रहा है कि मालिक ने 80 लाख रुपए जमा कराए थे। जिसके बारे में बताया कि बेटी को इंस्टीट्यूट में एडमिशन दिलाने के लिए पैसे जमा कराए थे।
2.मलिक पेट्रोल पंप और एक्टिवा एजेंसी पर सर्वे : मॉडलटाउन निवासी प्रमोद मलिक के सनौली रोड स्थित मलिक पेट्रोल पंप और जीटी रोड पीवीआर सिनेमा के पास स्थित एक्टिवा की एजेंसी पर आयकर टीम ने जांच शुरू की। मिली जानकारी के अनुसार पेट्रोल पंप के नाम से नोटबंदी के दौरान 5.50 करोड़ रुपए बैंक में जमा कराए गए थे। आयकर की इनवेस्टीगेशन विंग ने जो नोटिस दिया था, उसका तो इन्होंने जवाब भी दे दिया था। अब असेसमेंट की टीम जांच करने पहुंच गई। इनकी रिपोर्ट से आयकर विभाग के अफसर संतुष्ट नहीं हैं।
3.डर्बी डेयरी प्राइवेट लिमिटेड, जाटल रोड : जाटलगांव निवासी सुदामा वशिष्ठ का गांव के पास ही जाटल रोड पर बहुत बड़ी डेयरी है। यहां पर दूध के पैकेट भी बनाए जाते हैं। साथ ही पनीर, घी सहित दूध से जुड़े बड़े काम हैं। इन्होंने ने भी नोटबंदी के दौरान बैंक में मोटी रकम जमा की थी। आयकर विभाग ने इसके मालिक को नोटिस दिया था। अब टीम ने सर्वे शुरू कर दिया है।
भास्कर न्यूज | पानीपत
नोटबंदीके दौरान बैंकों में बेहिसाब कैश जमा कराने के बाद नोटिस का सही जवाब नहीं देने पर बीकानेर मिष्ठान भंडार और मलिक पेट्रोल पंप सनौली रोड के दो-दो प्रतिष्ठानों जाटल रोड स्थित डर्बी डेयरी में आयकर विभाग ने एक साथ जांच शुरू कर दी। नोटबंदी के बाद आयकर जांच का यह दूसरा बड़ा मामला है। इससे पहले 23 फरवरी को आयकर की टीम ने 4 बड़े संस्थानों पर सर्वे अभियान चलाया था। आयकर के इस सर्वे से उद्योग जगत के लोग आशंकित हैं कि कहीं उनका भी नंबर जाए।
आयकर विभाग की जॉइंट कमिश्नर मोनिका सिंह के नेतृत्व में मंगलवार दोपहर को आयकर की पांच टीमो में इन प्रतिष्ठानों पर यहां कागजों की जांच शुरू कर दी। जॉइंट कमिश्नर मलिक पेट्रोल पंप पर खुद पहुंची थी। देर शाम तक पंप पर ही रहीं। पंप मालिक ने नोटबंदी में 5.50 करोड़ रुपए बैंक में जमा कराए थे। जॉइंट कमिश्नर ने बताया कि नोटबंदी के दाैरान जिन लोगों ने कैश जमा कराए थे। उन्हें ऑनलाइन रिकॉर्ड जमा कराने का नोटिस दिया गया। कुछ लोगों ने जवाब नहीं दिया, साथ ही कुछ लोगों ने जवाब दिया भी है। लेकिन उनके आय के बताए स्रोत पर विभाग को संदेह है। जॉइंट कमिश्नर ने कहा कि किसने कितनी रकम प्रधानमंत्री गरीब कल्याण योजना में डिक्लेयर की है, इसका पता सर्वे पूरा होने के बाद चलेगा।
पानीपत. मॉडलटाउन रामलाल चौक के पास बीकानेर मिष्ठान भडार में सर्वे करती हुई इनकम टैक्स की टीम।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva bho_Deva